da da da da da da nb da da da da da da da da da da da da da da da da da da da da da en en
Så lykkedes det – nr. 26 i hus. Første holdets bevægede sæson sluttede med guld - Svanholm Cricketklub
Tirsdag d. 9. september 2014 kl. 22:58 af Henrik Pfaff
Det har været en bevæget efterårssæson, hvor en protestsag, som vore jyske konkurrenter Skanderborg begyndte at blande sig ind i efter den var afgjort – det er åbenbart ikke gået op for dem, at det er på banen tingene i princippet skal afgøres – skabte usikkerhed til de sidste dage. Men både Svanholm og Skanderborg kunne stille op med fulde hold i sidste spilleweekend. Man kunne ellers have ment, at sidstnævnte burde have fået karantæner for utidig indblanding, men sådan gik det ikke.
Situationen var den, at Svanholm skulle møde KB og Glostrup og en sejr i begge kampe ville skaffe mesterskabet i hus, da Skanderborg har tabt en kamp mere end vi. Tak til Ishøj, der overraskende for enhver vandt over Skanderborg tidligere. Svanholm og Skanderborg har mødt hinanden en gang hver med en udesejr til begge til følge.
Vores hjemmekamp mod KB lørdag var et underligt humørløst og ” sammenknebne nervetråde foretagende”. Det var som om kampens betydning fik spillerne til i stedet for fornøjelsen ved spillet, at gå ind i sig selv. Uden at være direkte dårlig var markspillet uden liv og engagement.
Vi var først ved gærdet og vi kan takke Zishan Shah, som ikke lader sig tynge, for en halvleg på 200. Han scorede de 41 på 47 bolde og der var derfor plads til flere af de andre, der simpelthen ikke kunne få bolden af sted, til at stå og nusse. Mads Henriksen scorede 23, Amjad havde forfremmet sig selv til midtergærdespiller (28) og Taha hjalp til i midten.
Men fra 5/149 gik vi til 9/175 og havde halvlegen sluttet der, havde det været penibelt på den lynhurtige bane. Men to af dem, der sjældent får lov, Hassan Rashid (15 not out) og Basit Javed (13 not out) hævede i de sidste 5 overe scoren op til 200/9. Basit kunne i øvrigt fortælle, at han slet ikke er gået i år.
Vores lille inder Tarandit Singh var sygemeldt, så James Moniz var indkaldt, men blev løbet ud inden han fik gjort en forskel.
KB havde til gengæld en lille inder i Parwan Sarangai, som i den grad var en torn i øjet på os. Han holdt sammen på KB og faldt først som 5 gærde ved 98, da Amjad på fantommæssig vis stak et indstik direkte i gærdet.
Selv efter den bedrift var der en lang pine tilbage, da vi ikke kunne få KB’s sidste gærde ud. Det hævede fra 127 til 153, da Basit endelig ramte sidstemandens gærdebund efter at han havde blokket 23 bolde.
Amjad mente selv, at han for første gang i år kastede så hurtigt, som han formår. Forholdene ideelle og det var ham, der fjernede KB’s nr. 2,3 og 4. Han tog 3/25 (var der et eller andet regnskab, han skulle gøre op), Saif Ahmed 3/27, Basit Javed 2/27)..
Holdet havde forventet at KB ville være den værste modstander og stemningen var langt lettere og spillerne langt mindre stressede, da de drog til Glostrup søndag, der var uden deres bedste kort Aftab Ahmed, der er bortrejst.
Zeshan Khan var med i stedet for Tarandit Singh ved denne lejlighed og alene hans humør kan løsne op på stressede holdkammerater.
Glostrup skyndte sig til gærdet, da de vandt lodtrækningen. Det havde regnet op til kampstart og banen forblev våd og tung under vores marktur. Zeshan fik den nye bold og gjorde kål på to af Glostrups bedste kort for 23. Han er da ligeglad med at man ikke kan stå fast. Sikke en weekend for ham efter seks gærder dagen før i en 2. holdskamp.
Vi troede, at det ville blive en walkover, da Glostrup havde mistet seks for 50, men en hardhitter ved navn Khan blev droppet på en uhyggelig nem chance, hvorefter han gjorde hele Solvangsparken farlig med 49 på 53 bolde. Det hjalp ikke meget, at sætte folk ude på linjen for ham, han slog bare langt over dem. Omsider var tilløb og bane så tør, at vi kunne udskifte spinnerne med bla. Amjad og uanset at han kastede med kort tilløb skulle Glostrups hjelmløse hardhitter ikke more sig sammen med ham.
Saif Ahmed appeller forgæves til dommer Luther
Foreningen har fået ny screenflytttere. Thomas Vestergård får hjælp af sin etårige søn under glostrup-kampen
Glostrup ude for 105 – så altså 106 og mesterskabet var hjemme. for en gangs skyld lykkedes Zishan Shah – der har haft en fantastisk efterårssæson – ikke, men fra 3/51 gik en veloplagte brormand Hamid Shah (46) og Taha Ahmed (17) til 107 og vi vandt med 7 gærder efter 29 overe.
Med det stød besejlede Hamid Shah det danske mesterskab nr. 26
Holdet har lært af statsministeren – en selfie
Vinderne: Stående fra venstre: Zameer Khan, Rocky Chawla, Zishan Shah, Mads Henriksen, Saud Munir, Basit Javed, Hassan Rashid. Knælende: Taha Ahmed (keeper), Saif Ahmed, Amjad Khan (anf), Hamid Shah, Zeshan Khan, Saad Ahmed. Desuden har Tarandit Singh været med i de fleste kampe
Tre nye på holdet i denne sæson; Saif Ahmed, Amjad Khan og Zeshan Khan
Tillykke til holdet, der er ungt og entusiastisk og mange træner mere end de obligatoriske to gange om ugen. Ikke sjældent var der tre juniorer med , hvoraf Mads allerede var selvskreven og Saif Ahmed blev det tidligt i sæsonen.. Derudover skabte vi en ny 1. holdsspiller i Zeshan Khan, der er 20 år gammel og som aldrig har spillet ungdomscricket eller havde været på alle mulige ungdomslandshold – og så kan han synge – og det er rart, når der skal festes.   Vi synes velpolstrede